
Nr. Inreg. 13.923/23.10.2025

Referat de aprobare
privind preluarea în proprietatea comunei Sadu, a imobilului teren în suprafață de 31 mp, situat în comuna Sadu, str. Tocilele de Sus, FN, cu destinația de drum
Vazand declarația notarială autentificată cu nr. 694 din 02 octombrie 2024 de Biroul Individual Notarial Septilici Florentina Teodora și înregistrată la Primăria comunei Sadu cu nr. 13.686/20.10.2025, prin care domnul DROC Dumitru-Aurel și soția DROC Clara, în calitate de titulari ai dreptului de proprietate asupra imobilului teren, identificat prin CF nr. 108636 Sadu, nr. cad. 108636, în suprafață de 31 mp, situat în comuna Sadu, str. Tocilele de Sus, FN, au renunțat la dreptul de proprietate;
Potrivit art. 553 alin.2, art. 562 alin.2, art. 863 lit.e şi ale art. 889 alin. 1 şi 2 din Legea nr. 287/2009 privind Codul Civil, republicat cu modificările și completările ulterioare;
· Proprietarul poate abandona bunul său mobil sau poate renunţa, prin declaraţie autentică, la dreptul de proprietate asupra bunului imobil, înscris în cartea funciară. Dreptul se stinge în momentul părăsirii bunului mobil, iar dacă bunul este imobil, prin înscrierea în cartea funciară, în condiţiile legii, a declaraţiei de renunţare. 
· Moştenirile vacante se constată prin certificat de vacanţă succesorală şi intră în domeniul privat al comunei, oraşului sau municipiului, după caz, fără înscriere în cartea funciară. Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local. 
· În acest caz, comuna, oraşul sau municipiul, după caz, poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare, dacă o altă persoană nu a solicitat înscrierea în temeiul uzucapiunii.
· Dreptul de proprietate publică se dobândeşte prin transferul unui bun din domeniul privat al statului în domeniul public al acestuia sau din domeniul privat al unei unităţi administrativ-teritoriale în domeniul public al acesteia, în condiţiile legii.
Art. 26 alin (2) din Hotărârea Consiliului Local Sadu nr. 28 din 24 martie 2025 privind aprobarea Regulamentului de administrare si exploatare a drumurilor publice și private pe raza administrativ teritorială a comunei Sadu – județul Sibiu, prevede faptul ca in vederea asigurării lățimii drumurilor publice prevăzute în Planul Urbanistic Zonal şi a Regulamentului local de Urbanism  - Trup Intravilan 2 Tocile, Comuna Sadu , aprobat prin H.C.L. nr. 112/2013, proprietarii terenurilor de la aliniament, de bună voie, se vor retrage cu viitoarea împrejmuire și vor renunta la dreptul de proprietate pe parcela de la aliniament, procesul de dezmembrare și renunțare revenindu-se proprietarilor de drept.
În vederea respectării prevederilor legale în vigoare și timand cont de cele mentionate anterior, am inițiat si supun spre analiza și aprobare Consiliului Local al comunei Sadu proiectul de hotărâre nr. nr. 93/23.10.2025 privind preluarea în proprietatea comunei Sadu, a imobilului teren în suprafață de 31 mp, situat în comuna Sadu, str. Tocilele de Sus, FN, cu destinația de drum.

PRIMAR,
                                           	    Valentin-Dumitru-Ioan IVAN

